Diari Oficial de la Generalitat Valenciana


Sumari del DOGV 7506, del 16-04-2015 (2015/3244)

RESOLUCIÓ de 13 de març de 2015, de la Direcció General d'Ordenació, Avaluació, Investigació, Qualitat i Atenció al Pacient, per la qual es renova l'autorització sanitària per a extracció de progenitors hematopoètics de sang de cordó umbilical a l'Hospital Universitari de la Plana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7506

Data del DOGV
:   16-04-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/3244


Data del document
:   13-03-2015

Organisme emissor
:   Conselleria de Sanitat

Tipus de document
:   Resolució

Descriptors 

:   * establiment hospitalari

RESOLUCIÓ de 13 de març de 2015, de la Direcció General d'Ordenació, Avaluació, Investigació, Qualitat i Atenció al Pacient, per la qual es renova l'autorització sanitària per a extracció de progenitors hematopoètics de sang de cordó umbilical a l'Hospital Universitari de la Plana. [2015/3244]  
L'Hospital Universitari de la Plana va renovar l'autorització per a extracció de progenitors hematopoètics de sang de cordó umbilical per mitjà de la Resolució de la Conselleria de Sanitat de 16 de març de 2011.  
María Consuelo Suay Moner, directora de l'Hospital Universitari de la Plana, va presentar la sol·licitud de renovació de l'autorització per a extracció de progenitors hematopoètics de sang de cordó umbilical de l'Hospital Universitari de la Plana el 4 de març de 2015.  
  
La Direcció General d'Assistència Sanitària i el director del Programa de Trasplantaments de la Comunitat Valenciana informen favorablement la renovació sol·licitada.  
  
Fonaments jurídics  
1. La Direcció General d'Ordenació, Avaluació, Investigació, Qualitat i Atenció al Pacient de la Conselleria de Sanitat és competent en virtut de l'Orde de 26 de febrer de 2008, de la Conselleria de Sanitat, sobre autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules, del Decret 157/2014, de 3 d'octubre, del Consell, pel qual s'establixen les autoritzacions sanitàries i s'actualitzen, creen i organitzen els registres d'ordenació sanitària de la Conselleria de Sanitat, i del Decret 4/2014, de 3 de gener, del Consell, pel qual s'aprova el Reglament Orgànic i Funcional de la Conselleria de Sanitat.  
  
2. Es complix el Reial Decret Llei 9/2014, de 4 de juliol, en què s'establixen les normes de qualitat i seguretat per a la donació, obtenció, avaluació, processament, preservació, emmagatzematge i distribució de cèl·lules i teixits humans i s'aproven les normes de coordinació i funcionament per al seu ús en humans, i l'Orde de 26 de febrer de 2008, de la Conselleria de Sanitat.  
  
Vistos els antecedents de fet, els preceptes legals esmentats i els altres aplicables, resolc:  
Renovar l'autorització per a extracció de progenitors hematopoètics de sang de cordó umbilical a l'Hospital Universitari de la Plana. L'autorització és vàlida per un període de quatre anys a partir de la data d'esta resolució.  
L'autorització es pot revocar en qualsevol moment si s'alteren o incomplixen els requisits i les consideracions que l'han feta possible. Als efectes de l'activitat que s'autoritza el centre queda sotmés a la inspecció i el control de la Conselleria de Sanitat.  
Esta resolució es notifica a les persones interessades, amb l'advertiment que no posa fi a la via administrativa i que hi poden interposar un recurs d'alçada, davant del conseller de Sanitat, en el termini d'un mes des de l'endemà de la data de la notificació.  
  
València, 13 de març de 2015.- La directora general d'Ordenació, Avaluació, Investigació, Qualitat i Atenció al Pacient: Teresa de Rojas Galiana.